HMD Global

HMD Global on suomalainen yritys, jolle on lisensoitu Nokian tavaramerkki. Yhtiö on perustettu varta vasten valmistamaan Nokia-puhelimia ja sen pääkonttori on Espoon Leppävaarassa. Puhelimet valmistaa taiwanilainen Foxconn, ja tuotantoon tulee äly- ja peruspuhelimia sekä tabletteja.

Laitteet valmistaa Foxconnin tytäryhtiö FIH Mobile.

HMD Global julkistaa ensimmäiset HMD-brändin laitteet vuoden 2024 ensimmäisellä puoliskolla.

Historia

HMD Global ilmoitti joulukuussa 2016 käynnistävänsä varsinaisen liiketoiminnan ja suunnittelevansa ensimmäisten puhelinmallien lanseerausta vuoden 2017 ensimmäisellä puoliskolla. Yhtiöllä on kymmenen vuoden ajan maailmanlaajuinen yksinoikeus Nokia-brändin käyttöön matkapuhelimissa ja tableteissa. HMD Global perustettiin startup-yrityksenä.

Yhtiö julkisti ensimmäisen Nokia-merkkisen puhelimensa 8. tammikuuta 2017. Nokia 6 -nimisessä puhelimessa on Android-käyttöjärjestelmä ja se on suunnattu Kiinan markkinoille. Nokia 3 -puhelin tuli Suomessa kauppoihin ensimmäisenä kesäkuussa 2017 ja vain viikko sen jälkeen Nokia 5- ja Nokia 6 -puhelimet. 

Ensimmäisenä tilikautenaan 2016 HMD Global teki tappiota yli puolet liikevaihdostaan.

Elokuussa 2017 yhtiö ilmoitti uuden lippulaivapuhelimen Nokia 8:n tulosta markkinoille. Nokia 8 on saanut varsin positiivisen arvostelun ja monet suomalaiset ovat ostaneet sen "isänmaallisena tekona". Iltalehti kirjoitti, että Nokia on nyt noussut jälleen viiden suurimman puhelinvalmistajan joukkoon. Arvioiden mukaan HMD Global myi vuonna 2017 noin 8 miljoonaa Nokia älypuhelinta. Vuoden 2017 viimeisellä neljänneksellä markkinaosuus oli prosentin luokkaa maailmanlaajuisesti. 

Nokia-puhelinten slogan on Unite For.

Tammikuussa 2018 ilmoitettiin Asha-brändin siirtyneen HMD Globalin omistukseen.

Toukokuussa 2018 HMD Global keräsi rahoitusta 100 miljoonaa Yhdysvaltain dollaria älypuhelinten myynnin ripeään kasvattamiseen.

Vuonna 2018 HMD Global oli Länsi-Euroopan neljänneksi suurin älypuhelinten toimittaja. HMD Global toimitti lähes viisi miljoonaa älypuhelinta kvartaalissa.

Yrityksen vanhemmat puhelimet olivat väliaikaisesti myyntikiellossa tietyissä Euroopan maissa yrityksen hävittyä patenttikiistan Enhanced Voice Service (EVS) tekniikasta. HMD Global poisti EVS-tuen, joka ei ole välttämätön, ja on saanut puhelimet jälleen myyntiin kyseisissä maissa.

Tuotteet 

 Nokia 1
 Nokia 1 Plus
 Nokia 1.3
 Nokia 1.4
 Nokia 2
 Nokia 2.1
 Nokia 2.2
 Nokia 2.3
 Nokia 2.4
 Nokia 3
 Nokia 3.1
 Nokia 3.1 Plus
 Nokia 3.2
 Nokia 3.4
 Nokia 4.2
 Nokia 5
 Nokia 5.1
 Nokia 5.1 Plus
 Nokia 5.3
 Nokia 5.4
 Nokia 6
 Nokia 6 (2018)
 Nokia 6.1
 Nokia 6.1 Plus
 Nokia 6.2
 Nokia 7
 Nokia 7 Plus
 Nokia 7.1
 Nokia 7.2
 Nokia 8
 Nokia 8 Sirocco
 Nokia 8.1
 Nokia 8.3 5G
 Nokia 9 Pureview
 Nokia 105 (2017)
 Nokia 105 (2019)
 Nokia 105 4G
 Nokia 106 (2018)
 Nokia 110 (2019)
 Nokia 110 4G
 Nokia 125
 Nokia 130
 Nokia 150
 Nokia 150 (2020)
 Nokia 210
 Nokia 216
 Nokia 220 4G
 Nokia 222
 Nokia 225 4G
 Nokia 230
 Nokia 800 Tough
 Nokia 2660 Flip
 Nokia 2720 Flip
 Nokia 3310 (2017)
 Nokia 3310 3G
 Nokia 5310 (2020)
 Nokia 5710 XpressAudio
 Nokia 6300 4G
 Nokia 6310 (2021)
 Nokia 8000 4G
 Nokia 8110 4G
 Nokia 8210 4G
 Nokia C1
 Nokia C2
 Nokia C10
 Nokia C12
 Nokia C20
 Nokia C21
 Nokia C22
 Nokia C30
 Nokia C31
 Nokia C32
 Nokia G10
 Nokia G11
 Nokia G20
 Nokia G21
 Nokia G22
 Nokia G50
 Nokia G60
 Nokia T10 -taulutietokone
 Nokia T20 -taulutietokone
 Nokia T21 -taulutietokone
 Nokia X10
 Nokia X20
 Nokia XR20
 Nokia XR21
 Nokia X30
 Nokia X71

Katso myös
Jolla (yritys)

Lähteet

Aiheesta muualla 

 HMD Global